ગુજરાત કોંગ્રેસના 6 ધારાસભ્યોએ પક્ષમાંથી રાજીનામું આપ્યા પછી વધુ ધારાસભ્યો રાજીનામાં ના આવે તે માટે કરીને કોંગ્રેસે તેના 45 ધારાસભ્યોને બેંગલુરું મોકલી દીધા છે. કોંગ્રેસના રાષ્ટ્રીય અધ્યક્ષ સોનિયા ગાંધીના રાજકીય સલાહકાર તેવા અહેમદ પટેલને રાજ્યસભામાં જીતાવા માટે 47 મતની જરૂર છે. કોંગ્રેસને રાજ્યસભાની ચૂંટણીમાં અહેમદ પટેલની હાર પોસાય તેમ નથી કારણ કે આ હાર ભાજપ માટે મોટી જીત સાબિત થશે. અહેમદ પટેલને હરાવા માટે કોંગ્રેસના પૂર્વ દંડક બાળદેવસિંહ રાજપૂતને ભાજપ તરફથી ઊભા રાખવામાં આવ્યા છે. અને ગૃહરાજય મંત્રી પ્રદીપસિંહ જાડેજાએ પણ પ્રેસ કોન્ફરન્સ કરીને ક્રોસ વોટિંગ કરવાથી કોઈ પણ પ્રકારની સજાની જોગવાઈ નહિ હોવાની વાત કરી હતી. રાજ્યક્ષના મંત્રી દ્વારા આવી વાત કરીને ક્રોસ વોટિંગ કરવા માટે પ્રોહત્સાહન આપતા હોય તેમ લાગી રહ્યું હતું.